Derby-Lewis: DKD-beamptes het te stadig reageerClive Derby-Lewis Foto: news.howzit.msn.com S’bu Ndebele, minister van korrektiewe dienste, het gesê beamptes het nie vinnig genoeg reageer om ŉ tweede aanval op Clive Derby-Lewis te verhoed nie, het The Star Dinsdag berig. “Miskien moes ons vroeër reageer het toe hy aangeval was,” het Ndebele glo by ŉ ANC-konferensie gesê. “Gevangenes gaan tronk toe as straf, nie om verder gestraf te word nie. Ons beskou dit in ŉ ernstige lig. Niemand moet die reg in eie hande neem nie. Ons veroordeel dit ten sterkste.” Derby-Lewis (78) is Sondag vir ŉ tweede keer by die Kgosi Mampuru korrektiewe sentrum aangeval. ŉ Mede-gevangene het hom met ŉ stuk glas aangerand. “Wanneer Derby-Lewis uit die hospitaal ontslaan word sal hy in ŉ enkelsel geplaas word sodat dit nie weer kan gebeur nie,” het Ndebele gesê. “Ons sal seker maak dat hy veilig is.” ŉ Ander gevangene het hom in Februarie met ŉ skerpgemaakte lepel aangeval. Hy is tot 25 jaar tronkstraf gevonnis vir sy rol in die moord op Chris Hani, voormalige leier van die SAKP. Hy het reeds sowat 20 jaar uitgedien. Hani is in 1993 in sy oprit doodgeskiet. -SAPA Lees ook: Derby-Lewis: Aanvaller wat Oscar dreig net nóg ‘n sensasie-soeker Derby-Lewis weer in tronk aangeval DKD ontken Derby-Lewis-berig Hof las dat Derby-Lewis na hospitaal oorgeplaas word Aanval op Derby-Lewis glo te doen met Waterkloof-2 Derby-Lewis en Walus sterk in hospitaal aan DKD bevestig aanval op Derby-Lewis en Walus Clive Derby-Lewis en Janusz-Walus glo in tronk aangeval